2.3.2023
FI
Euroopan unionin virallinen lehti
C 78/21
Uusi versio:
”Riviera Ligure -ekstra-neitsytoliiviöljy, jonka nimeen voidaan liittää jokin maantieteellisistä lisämaininnoista, on valmistettava yhdestä tai useasta seuraavasta paikallisesta oliivilajikkeesta (joiden yleisimpiä vaihtoehtoisia nimiä annetaan sulkeissa), joita esiintyy 3 artiklassa määritellyn alueen oliivitarhoissa joko yksinään tai yhdessä muiden lajikkeiden kanssa: Arnasca, Carparina, Castelnovina, Colombaia, Cozzanina, Cozzanone, Fiandola, Frantoio, Finalina, Lantesca (eli Mattea, Pertegara), Lavagnina, Leccino, Liccione (eli Lizzone, Olivastrone), Merlina, Mortellina, Mortina, Negrea, Nostrale, Olivella, Olivotto, Pignola, Prempesa (eli Principina), Razzola, Rondino, Rossese, Taggiasca (eli Gentile, Giuggiolina), Taggiasca di Feglino ja Toso.”
On todettu, että alueella on lajikkeita, jotka ovat peräisin varsinkin Frantoio-lajikkeesta ja jotka ovat sopeutuneet ajan mittaan, joten niistä on tullut kotoperäisiä lajikkeita.
Siksi on selvää, että järjestelmään on saatava mukaan mahdollisimman moni asianomaisista oliivinviljelijöistä.
Lisäksi laboratorioanalyysit ovat osoittaneet, että näistä lajikkeista saatava öljy vastaa Riviera Ligure -ekstra-neitsytoliiviöljyn määriteltyjä ominaisuuksia.
Riviera Ligure -ekstra-neitsytoliiviöljyyn käytettäviä lajikkeita koskevien aiempien rajoitusten poistaminen ei vaikuta tuotteen erityisyyteen.
Tämä johtuu siitä, että keskimääräisenä vuonna lähes kaikki tuotettu nimityksen mukainen öljy on peräisin yhden ainoan lajikkeen eli Taggiasca-lajikkeen jalostuksesta.
Tämä lajike, jota viljellään tällä nimellä Imperian ja Savonan maakunnissa, on myös sopeutunut Ligurian alueen erityispiirteisiin ja johtanut erinimisiin lajikkeisiin, kuten Lavagnina-lajikkeeseen Genovan maakunnassa ja Razzola-lajikkeeseen La Spezian maakunnassa.
Sen, että Liguriassa viljellyt oliivit ovat kaikki peräisin samasta kannasta, havaitsi Italian arvostetuin kasvitieteilijä Giorgio Gallesio 1800-luvun ensimmäisten vuosien aikana.
Hän osoitti, että oli yksi ainoa oliivipuutyyppi, jota hän kutsui nimellä Gentile, josta oli vähitellen tullut koko Ligurian alueelle tunnusomainen ja josta käytettiin eri nimiä viljelyalueiden ja niiden monien tapojen mukaan, joilla se oli sopeutunut kyseisten alueiden ympäristöön.
Riviera Ligure -oliiviöljyn ominaisuudet ovat siksi samanlaiset, koska eri maantieteellisillä lisämaininnoilla varustetuissa öljyissä esiintyy vain äärimmäisen pieniä eroja, jotka tavallisesti ainoastaan erittäin pätevä ja kokenut maistaja voi havaita.
Viljelyolosuhteet
Tuote-eritelmän 5 artiklan ja julkaistun yhteenvedon 4.5 kohdan muutos, joka koskee viljelyalueen kuvausta.
Tämä muutos ei vaikuta yhtenäiseen asiakirjaan.
— Edellisten muutosten mukaisesti on kuvattu uudelleen viljelyalue, jossa voidaan käyttää Riviera Ligure -nimitystä, johon voidaan liittää jokin maantieteellisistä lisämaininnoista.
Viljelyalue kuvataan nyt lyhyesti yhdellä ainoalla kuvauksella, joka kattaa nykyiseen eritelmään sisältyvät eri maantieteelliset osa-alueet.
Nykyinen versio:
”3.
Sopivia ovat siis pengerviljelmät kohtalaisen jyrkkien tai hyvin jyrkkien rinteiden oliivitarhoilla, jotka sijaitsevat edellä 3 artiklassa mainitulla alueella, jossa maa-aines on peräisin kalkkiperäisen emäkallion rapautumisesta.
4.
Tarkistetulla Riviera Ligure -alkuperänimityksellä ja maantieteellisellä lisämaininnalla ”Riviera dei Fiori” varustetun ekstra-neitsytoliiviöljyn tuotantoon sopivina pidetään pengerviljelmiä enemmän tai vähemmän jyrkkien rinteiden oliivitarhoilla, jotka sijaitsevat 3 artiklan 2 kohdassa kuvatulla tuotantoalueella.
Maaperä on siellä muodostunut kalkkipitoisen emäkallion mekaanisen rapautumisen (eoseenikaudella) ja sitä seuranneen kerrostumisen seurauksena, ja ajan myötä on syntynyt keskitiivistä maa-ainesta, joka on ylempänä löysempää.
5.
Tarkistettua Riviera Ligure -alkuperänimityksellä ja maantieteellisellä lisämaininnalla ”Riviera del Ponente Savonese” varustetun ekstra-neitsytoliiviöljyn tuotantoon sopivina pidetään pengerviljelmiä rinteiden oliivitarhoilla, jotka sijaitsevat 3 artiklan 3 kohdassa kuvatulla tuotantoalueella Albengan tasankoa lukuun ottamatta.
Maaperä on siellä muodostunut kalkkipitoisesta emäkalliosta, josta on säähän liittyvien tekijöiden ja veden virtauksen seurauksena syntynyt yleensä paksu kerros keskitiivistä maa-ainesta, joka on liuskeisuuden vuoksi ylempänä löysempää ja paremmin vettä läpäisevää.